  Майя Бывальцева 18-тӥ шуркынмонлы Удмуртиын коронавирус инфекциен черлан 155 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёсты пусйизы: Ижкарын – 95 адями, Сарапулын – 11, Воткаын – тямыс, Дэри, Ува ёросъёсын – быдэн куать, Шаркан ёросын – вить, Вотка, Каракулино ёросъёсын – быдэн ньыль, Камбарка, Сарапул, Якшур-Бӧдья ёросъёсын – быдэн куинь, Алнаш, Кияса ёросъёсын – быдэн одӥг. 132 адями висёнэз вормиз Туннэ нуналлы элькунын выль коронавирус инфекциен черлан 11 сюрс 540 учыр лабораториосын зэматэмын. 9 сюрс 345 адями йӧназ, 203 мурт улонысь кошкиз. Та дыре 140 висисьёслэн тазалыксы секыт лыдъяське. Удмуртиын коронавируслы оглом 604 сюрс 26 эскеронъёс ортчытӥзы, берло нуналскын – 3 сюрс 520.  Тегъёс: Тазалык Ижкар висён Удмуртия коронавирус  